ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-3931/97 υποβολή: John Cushnahan (PPE) προς την Επιτροπή (4 Δεκεμβρίου 1997)

Θέμα: Ανταγωνισμός

Θα μπορούσε να με ενημερώσει η Επιτροπή εάν η παρούσα κατάσταση στην Ιρλανδία όπου δεν είναι δυνατή η πώληση ετοιμοπαράδοτων μεγενθυντικών βοηθητικών φακών στα φαρμακεία, αποτελεί περιοριστική ενέργεια βάσει των άρθρων της Συνθήκης ΕΟΚ περί ανταγωνισμού;

Απάντηση του κ. Van Miert εξ ονόματος της Επιτροπής (13 Ιανουαρίου 1998)

Η Επιτροπή εκφράζει τη λύπη της διότι δεν δύναται να απαντήσει στο ερώτημα, λόγω έλλειψης πληροφοριών. Το Αξιότιμο Μέλος καλείται να ενημερώσει την Επιτροπή εάν η κατάσταση που περιγράφει απορρέει από την ιρλανδική νομοθεσία ή από διοικητικές διατάξεις ή εάν είναι αποτέλεσμα ενεργειών ενός ή περισσοτέρων προμηθευτών που αρνούνται να πωλούν βοηθητικούς φακούς στα φαρμακεία.
ΓΡΑΠΤΗ ΕΡΩΤΗΣΗ E-4102/97 υποβολή: Carlos Robles Piquer (PPE) προς την Επιτροπή (16 Iανουαρίου 1998)

Θέμα: Προετοιμασία της συνάντησης κορυφής Ευρωπαοκής Ένωσης - Λατινικής Αμερικής

Το Συμβούλιο ανταποκρίθηκε θετικά στην πρωτοβουλία του ισπανού πρωθυπουργού κ. Josι Marνa Aznar, ο οποίος πρότεινε την πραγματοποίηση μιας συνάντησης κορυφής μεταξύ των αρχηγών κρατών και κυβερνήσεων της Ευρωπαϊκής Ένωσης και της Λατινικής Αμερικής., και έκανε γνωστό ότι η συνάντηση αυτή θα λάβει χώρα το πρώτο εξάμηνο του 1999, στη διάρκεια της γερμανικής προεδρίας της ΕΕ.

Έχει αρχίσει η Επιτροπή την προετοιμασία της σημαντικότατης αυτής συνάντησης και δημιούργησε κάποια μονάδα υπεύθυνη για την προετοιμασία αυτή; Έχει δεχθεί ηεκάποια πρόταση, από τη μία ή την άλλη πλευρά του Ατλαντικού, όσον αφορά τη χώρα που θα φιλοξενήσει τη συνάντηση;

Απάντηση του κ. Marin εξ ονόματος της Επιτροπής (5 Φεβρουαρίου 1998)

Η Επιτροπή ευχαριστεί το Αξιότιμο Μέλος του Κοινοβουλίου για το ενδιαφέρον που εκδηλώνει σχετικά με το θέμα αυτό. Η προετοιμασία της διάσκεψης κορυφής των αρχηγών κρατών και/ή κυβερνήσεων της Ευρώπης, της Λατινικής Αμερικής και της Καραϊβικής αποτελεί για την Επιτροπή μια από τις πολιτικές προτεραιότητες του προγράμματος δράσης της για τα έτη 1998/1999.

Η Επιτροπή εργάζεται επ'αυτού σε στενή συνεργασία με τις αρμόδιες υπηρεσίες του Συμβουλίου.

Εξάλλου, είχε προηγουμένως αποφασιστεί να πραγματοποιηθεί η συνάντηση αυτή στη Λατινική Αμερική. Η λατινοαμερικανική πλευρά θα πρέπει ακόμη να λάβει οριστική απόφαση σχετικά με την πόλη η οποία θα φιλοξενήσει τη διάσκεψη.

Τέλος, η Επιτροπή επιθυμεί να διαβεβαιώσει το Αξιότιμο Μέλος του Κοινοβουλίου ότι ο σημαντικός αυτός φάκελος παρακολουθείται επισταμένως από όλους τους ευρωπαίους υπεύθυνους σε όλα τα επίπεδα.
ΓΡΑΠΤΗ ΕΡΩΤΗΣΗ E-4155/97 υποβολή: Konstantinos Hatzidakis (PPE) προς την Επιτροπή (21 Iανουαρίου 1998)

Θέμα: Πορεία υλοποίησης του Εθνικού Κτηματολόγιου της Ελλάδας

Σε ερώτηση που είχα καταθέσει στην Επιτροπή (P-3617/97) ((ΕΕ C 158, 25.5.1998 )) ζητούσα να πληροφορηθώ σχετικά με ορισμένες παραμέτρουςπου αφορούν την πρόοδο του Εθνικού Κτηματολόγιου στην Ελλάδα. Η Επιτροπή στην απάντησή της ήταν σαφής όσον αφορά τις απορροφήσεις κονδυλίων (μέχρι τώρα 11%, δηλ. 5,5 δισ. δρχ. και έως το τέλος της χρονιάς 22%, δηλ. 11 δισ. δραχ.), ως προς τις περικοπές του προϋπολογισμού (περίπου 11 δισ. δρχ. ή το 1/5 της κοινοτικής χρηματοδότησης) και ως προς τον χρονικό ορίζοντα του έργου (θα τελειώσει σε 15 χρόνια). Δεν έδωσε όμως η Επιτροπή απάντηση στο ερώτημα «τα ποσά που έχουν εκταμιευθεί μέχρι σήμερα, σε ποιο αποτέλεσμα έχουν οδηγήσει σε σχέση με το συνολικό μέγεθος του έργου».

Επειδή λοιπόν, σύμφωνα με όσα γνωρίζω, μέχρι σήμερα έχουν κτηματογραφηθεί μόνο μερικά χωριά στην Ελλάδα, μπορεί να με πληροφορήσει η Επιτροπή με τα 11 δισ. δρχ. της κοινοτικής χρηματοδότησης μαζί με τους εθνικούς πόρους που έχουν διατεθεί, ποιο ποσοστό του εδάφους της ελληνικής επικράτειας θα έχει κτηματογραφηθεί μέχρι το τέλος του 1997;

Απάντηση της κ. Wulf-Mathies εξ ονόματος της Επιτροπής (26 Φεβρουαρίου 1998)

Η Επιτροπή πληροφορεί το αξιότιμο μέλος του Κοινοβουλίου ότι, σύμφωνα με τα στοιχεία που διαθέτει σχετικά με την πρόοδο του κτηματολογίου στην Ελλάδα, οι εργασίες που έχουν πραγματοποιηθεί μέχρι σήμερα είναι οι εξής:

α) 52% της κτηματογράφησης 66 ΟΤΑ (οργανισμοί τοπικής αυτοδιοίκησης), στο πλαίσιο της πρώτης ανάθεσης των συμβάσεων (προϋπολογισμός: 27,3 εκατ. ECU, έκταση: 2,3 εκατ. στρέμματα (1 εκτάριο = 10 στρέμματα), προβλεπόμενη αποπεράτωση: τέλη 1998) και

β) 20% της κτηματογράφησης 54 ΟΤΑ, στο πλαίσιο της δεύτερης ανάθεσης των συμβάσεων (προϋπολογισμός 14 εκατ. ECU, έκταση 1,1 εκατ. στρέμματα, προβλεπόμενη αποπεράτωση: τέλη 1999).

Από τα ανωτέρω συνάγεται, επομένως, το συμπέρασμα ότι οι υπό εξέλιξη εργασίες αφορούν εκτάσεις 3,4 εκατ. στρεμμάτων (ήτοι το 40% των 8,5 εκατ. στρεμμάτων που προβλέπονται από το δεύτερο κοινοτικό πλαίσιο στήριξης (ΚΠΣ-ΙΙ). Πρέπει να επισημανθεί ότι η συνολική έκταση της Ελλάδας είναι 132 εκατ. στρεμμάτα, καθώς και ότι η ολοκλήρωση της κατάρτισης του ελληνικού κτηματολογίου θα χρειαστεί περίπου 15 χρόνια.

Η αξιολόγηση των προσφορών για την τρίτη και τελευταία σύναψης συμβάσεων, στο πλαίσιο του ΚΠΣ-ΙΙ, βρίσκεται σε εξέλιξη και αφορά προϋπολογισμό 83,3 εκατ. ECU (έκταση: 5 εκατ. στρέμματα).
ΓΡΑΠΤΗ ΕΡΩΤΗΣΗ E-3876/97 υποβολή: Amedeo Amadeo (NI) προς την Επιτροπή (5 Δεκεμβρίου 1997)

Θέμα: Κοινωνία της πληροφορίας - κυλιόμενο πρόγραμμα δράσης

Σχετικά με την «Ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφερειών - η Ευρώπη πρωτοπόρος της Παγκόσμιας Κοινωνίας Πληροφοριών: κυλιόμενο πρόγραμμα δράσης» (COM(96)607 τελικό).

Ζητείται η επίδειξη ιδιαίτερης προσοχής ως προς την προστασία των ανηλίκων, σχετικά τόσο με το περιεχόμενο των οπτικοακουστικών μέσων όσο και με τη χρήση του Internet.

Απάντηση του κ. Bangemann για λογαριασμό της Επιτροπής (21 Ιανουαρίου 1998)

Η Επιτροπή ενέκρινε προσφάτως μια πρόταση για ένα σχέδιο δράσης σχετικά με την προώθηση της ασφαλούς χρησιμοποίησης του Internet ((COM (97) 582 τελικό. )) και μια πρόταση για μια σύσταση του Συμβουλίου σχετικά με την προστασία των ανηλίκων και της ανθρώπινης αξιοπρέπειας στον τομέα των οπτικοακουστικών υπηρεσιών και της πληροφόρησης ((COM (97) 582 τελικό. )).

Το σχέδιο δράσης θα παρέχει τη βάση για τη χρηματοδότηση, εκ μέρους της Κοινότητας, ενός ευρωπαϊκού δικτύου ειδικών γραμμών άμεσης επικοινωνίας για την αναφορά παράνομου περιεχομένου όπως είναι η παιδική πορνογραφία, για ευρωπαϊκά συστήματα φιλτραρίσματος και βαθμολόγησης, καθώς και για δράσεις για την προώθηση της συνειδητοποίησης. Το σχέδιο δράσης θα παρέχει επίσης υποστήριξη για την ανάληψη δράσης στα πλαίσια της Σύστασης του Συμβουλίου με σκοπό τον συντονισμό, σε ευρωπαϊκό επίπεδο, των δράσεων που αναλαμβάνονται σε εθνικό επίπεδο στο πεδίο της αυτορρύθμισης ((EE C 70 της 06.03.1997. )).

Οι ενλόγω δράσεις θα συμβάλουν ουσιαστικά στην προστασία των ανηλίκων.
ΓΡΑΠΤΗ ΕΡΩΤΗΣΗ E-4179/97 υποβολή: Daniel Varela Suanzes-Carpegna (PPE) προς την Επιτροπή (21 Iανουαρίου 1998)

Θέμα: Πολιτική συνοχής και πολιτισμός

Τόσο το Συμβούλιο (Απόφαση της 30ης Ιουνίου 1997) όσο και η Επιτροπή (Δήλωση στην απόφαση 2228/97/ΕΕ ((EE L 305 της 8.11.1997, σελ. 31 )) με την οποία θεσπίζεται πρόγραμμα κοινοτικής δράσης στο πλαίσιο της πολιτιστικής κληρονομιάς πρόγραμμα Rafael) τάχθηκαν υπέρ της δημιουργίας οργάνου πλαισίου για τον πολιτιστικό τομέα. Ως προς αυτό, η Επιτροπή επιβεβαίωσε την πρόθεσή της να υποβάλει πρόταση συνολικού προγράμματος το συντομότερο δυνατό.

Θα μπορούσε η Επιτροπή να ενημέρωσει όσον αφορά το χρονοδιάγραμμα, τους στόχους, τις κατευθυντήριες γραμμές και το περιεχόμενο του μελλοντικού προγράμματος πλαισίου «ΠΟΛΙΤΙΣΜΟΣ» το οποίο αποτελεί αντικείμενο της εν λόγω πρότασης;

Απάντηση του κ. Oreja εξ ονόματος της Επιτροπής (16 Μαρτίου 1998)

Σύμφωνα με την απόφαση του Συμβουλίου της 22ας Σεπτεμβρίου 1997 σχετικά με το μέλλον της πολιτιστικής δράσης στην Ευρώπη ((ΕΕ C 305 της 7.10.1997. )), η Επιτροπή θα υποβάλει, την 1η Μαΐου 1998, προτάσεις για τη θέσπιση ενιαίου οργάνου προγραμματισμού και χρηματοδότησης με στόχο την εφαρμογή του άρθρου 128 της συνθήκης ΕΚ.

Εν όψει της κατάρτισης προγράμματος-πλαισίου για τον πολιτιστικό τομέα, η Επιτροπή κίνησε μια σημαντική διαδικασία διαβουλεύσεων καλώντας ιδίως τα ενδιαφερόμενα μέρη να υποβάλουν προτάσεις και διοργανώνοντας το Πολιτιστικό Φόρουμ της Ευρωπαϊκής Ένωσης στις 29 και 30 Ιανουαρίου 1998, στο οποίο συμμετείχαν μέλη του Κοινοβουλίου, αντιπρόσωποι των κρατών μελών, της Επιτροπής των Περιφερειών και του πολιτιστικού κόσμου.

Επί του παρόντος, εξετάζονται οι συνεισφορές των προαναφερόμενων παραγόντων. Οι σχετικές προτάσεις θα επισημοποιηθούν συντομότατα.
ΓΡΑΠΤΗ ΕΡΩΤΗΣΗ E-4042/97 υποβολή: Jesϊs Cabezσn Alonso (PSE) προς το Συμβούλιο (15 Iανουαρίου 1998)

Θέμα: Πολιτιστικές πρωτεύουσες της Ευρώπης

Προβλέπει το Συμβούλιο Υπουργών Πολιτισμού της Ευρωπαϊκής Ένωσης να αποφασίσει προσεχώς σχετικά με την πόλη ή τις πόλεις που θα αναδειχθούν πολιτιστικές πρωτεύουσες της Ευρώπης για το έτος 2001;

Εάν ναι, πόσες είναι οι υποψήφιες πόλεις;

Βάσει ποίων κριτηρίων θα επιλεγεί η πόλη ή οι πόλεις που θα αναδειχθούν πολιτιστικές πρωτεύουσες της Ευρώπης;

Απάντηση (27 Απριλίου 1998)

1. Η επιλογή της Πολιτιστικής Πρωτεύουσας της Ευρώπης για το έτος 2001 εμπίπτει στην περιοχή των διακυβερνητικών αποφάσεων, ενώ η εκδήλωση και οι κανόνες που την διέπουν έχουν αποφασισθεί από τους Υπουργούς Πολιτισμού συνερχομένους στο πλαίσιο του Συμβουλίου.

2. Επομένως, την απόφαση για το έτος 2001 δεν καλείται να την λάβει το Συμβούλιο αλλά, και πάλι, οι αρμόδιοι Υπουργοί συνερχόμενοι στο πλαίσιο του Συμβουλίου.

3. Πράγματι, η πρόταση απόφασης του Ευρωπαϊκού Κοινοβουλίου και του Συμβουλίου για την υπαγωγή της εν λόγω εκδήλωσης σε κοινοτικό πλαίσιο, η οποία εξετάζεται επί του παρόντος από το Συμβούλιο, δεν αναμένεται να εφαρμοσθεί πριν από το έτος 2002.

4. Επί του παρόντος, θα ήταν πρόωρο να προβλεφθεί πότε οι Υπουργοί, συνερχόμενοι στο πλαίσιο του Συμβουλίου, θα αποφασίσουν για το έτος 2001 και εάν η απόφαση αυτή - για την οποία ισχύει ο κανόνας της ομοφωνίας - θα αφορά μια μόνο πόλη.

Η Βρετανική Προεδρία επιθυμεί να ληφθεί απόφαση το συντομότερο.
ΓΡΑΠΤΗ ΕΡΩΤΗΣΗ E-3981/97 υποβολή: Angela Billingham (PSE) προς την Επιτροπή (14 Iανουαρίου 1998)

Θέμα: Συγκριτική ανάλυση των κατωτάτων εθνικών αποδοχών στην Ευρώπη

Είναι σε θέση η Ευρωπαϊκή Επιτροπή να αναφέρει κατά πόσον πραγματοποιείται μια τακτική επισκόπηση ή μια συγκριτική ανάλυση των κατωτάτων εθνικών αποδοχών στην Ευρωπαϊκή Ένωση;

Έχει η Ευρωπαϊκή Επιτροπή τηρήσει την υποχρέωση που ανέλαβε στη γνωμοδότησή της του 1993 για δίκαιες αποδοχές μέσω της οποίας ζήτησε να αναληφθούν δράσεις για τη βελτίωση της διαφάνειας όσον αφορά τις αποδοχές;

Απάντηση του κ. Flynn εξ ονόματος της Επιτροπής (18 Φεβρουαρίου 1998)

Στη γνώμη της Επιτροπής για τη δίκαιη αμοιβή ((COM(93)288 τελικό. )) διατυπώνεται η άποψη ότι τα κράτη μέλη πρέπει να βελτιώσουν τη διαφάνεια της αγοράς εργασίας με την καλύτερη συλλογή και διάδοση συγκρίσιμων στατιστικών στοιχείων σχετικά με τις δομές των αμοιβών.

Στις 8 Ιανουαρίου 1997 η Επιτροπή εξέδωσε μια έκθεση προόδου για τη δίκαιη αμοιβή ((COM(96)698 τελικό. )), σύμφωνα με την οποία η διαφάνεια όσον αφορά τα στοιχεία των αμοιβών παραμένει προβληματικός τομέας για όλα τα κράτη μέλη. Τα στατιστικά στοιχεία για τις αμοιβές που είναι ευρέως διαθέσιμα σε επίπεδο κράτους μέλους είναι συχνά πολύ γενικά και πολύ ξεπερασμένα για να μπορούν να συμβάλουν στη διαφάνεια, ενώ τα στοιχεία των αμοιβών που προέκυψαν από τις πληροφορίες των κενών θέσεων εργασίας προέρχονται από πολύ περιορισμένη βάση ώστε να μπορούν να αποβούν χρήσιμα.

Διαπιστώθηκε, επίσης, ότι τα στοιχεία σχετικά με τη δομή των αποδοχών και οι αλλαγές όσον αφορά τις διαφορές εισοδημάτων δεν είναι γενικά διαθέσιμα σε επίπεδο Κοινότητας. Εντούτοις, η Επιτροπή ξεκίνησε τη λειτουργία νέων πηγών πληροφοριών οι οποίες και θα πρέπει να παράσχουν ορισμένους χρήσιμους δείκτες κατά τα αμέσως επόμενα έτη.

Στα πλαίσια της συνεχιζόμενης δέσμευσης για τη βελτίωση της διαφάνειας όσον αφορά τις αναλογίες αμοιβών και σε συνέχεια της έκθεσης προόδου του προηγούμενου έτους, το Μάρτιο του 1998 θα είναι διαθέσιμη η έκδοση «Ελάχιστες αμοιβές, 1997- Μια συγκριτική μελέτη».
ΓΡΑΠΤΗ ΕΡΩΤΗΣΗ E-4036/97 υποβολή: Bryan Cassidy (PPE) προς την Επιτροπή (14 Iανουαρίου 1998)

Θέμα: Κανονιστικές διατάξεις του ΗΒ (1996) για τις υποχρεώσεις των εταιρειών όσον αφορά τα απορρίμματα συσκευασίας

Μπορεί η Επιτροπή να μας πληροφορήσει εάν έχει κινήσει τη διαδικασία παράβασης κατά του Ηνωμένου Βασιλείου σε σχέση με την εφαρμογή της οδηγίας 94/62/ΕΚ ((ΕΕ L 365 της 31.12.1994, σελ. 10. )) και να μας παραθέσει τα σημεία στα οποία διαφωνεί επί του προκειμένου;

Απάντηση της κας Bjerregaard εξ ονόματος της Επιτροπής (23 Φεβρουαρίου 1998)

Η Επιτροπή πληροφορεί το Αξιότιμο Μέλος του Κοινοβουλίου ότι έχει κινηθεί διαδικασία επί παραβάσει κατά του Ηνωμένου Βασιλείου λόγω ελλειπούς εφαρμογής της οδηγίας του Ευρωπαϊκού Κοινοβουλίου και του Συμβουλίου 94/62/ΕΚ της 20ης Δεκεμβρίου 1994 για τις συσκευασίες και τα απορρίμματα συσκευασίας.
ΓΡΑΠΤΗ ΕΡΩΤΗΣΗ E-4012/97 υποβολή: John Iversen (PSE) προς την Επιτροπή (14 Iανουαρίου 1998)

Θέμα: Παρασιτοκτόνα σε σταφύλια

Είναι ενήμερη η Επιτροπή για το γεγονός ότι στη γερμανική αγορά διατίθενται διάφορα είδη ευρωπαϊκών σταφυλιών με περιεκτικότητα σε παρασιτοκτόνα υψηλότερη της επιτρεπόμενης; Η Φko Test προέβη στη Γερμανία σε έρευνα που αφορούσε 30 διαφορετικά είδη, εκ των οποίων διάφορα περιείχαν ποσότητες υπολοίπων παρασιτοκτόνων πολύ υψηλότερες από το επιτρεπόμενο όριο. Για ορισμένα είδη μάλιστα η συνολική συγκέντρωση παρασιτοκτόνων ήταν κατά 100% άνω του επιτρεπόμενου επιπέδου.

Πιστεύει η Επιτροπή ότι τα υφιστάμενα μέτρα ελέγχου στην Ένωση είναι αποτελεσματικά για να διασφαλίζουν στους καταναλωτές ακίνδυνα προϊόντα;

Αναγνωρίζει η Επιτροπή το πρόβλημα ότι οι συνολικές ποσότητες παρασιτοκτόνων σε φρούτα υπερβαίνουν ενίοτε κατά πολύ τις επιτρεπόμενες οριακές τιμές για μεμονωμένες ουσίες σε φρούτα;

Ποιές πρωτοβουλίες προτίθεται η Επιτροπή να αναλάβει προκειμένου να διασφαλίσει στους καταναλωτές ότι δεν θα καταναλώνουν με τα φρούτα τόσο μεγάλες ποσότητες παρασιτοκτόνων;

Απάντηση του κ. Fischler εξ ονόματος της Επιτροπής (17 Φεβρουαρίου 1998)

Η Επιτροπή γνωρίζει ότι, κατά τη διάρκεια του 1996, οι γερμανικές αρχές ανέλυσαν 188 δείγματα επιτραπέζιων σταφυλιών, και ότι σε τέσσερα από αυτά η περιεκτικότητα σε φυτοφάρμακα ξεπερνούσε το ανώτατο όριο καταλοίπων (MRL). Σε ένα δείγμα, εντοπίστηκαν κατάλοιπα δύο φυτοφαρμάκων σε επίπεδα ανώτερα των αντίστοιχων MRL τους.

Τα τέσσερα δείγματα, στα οποία εντοπίστηκαν επίπεδα φυτοφαρμάκων ανώτερα του MRL, προέρχονταν από σταφύλια που παράγονται στα κράτη μέλη, και γι'αυτό το λόγο οι γερμανικές αρχές ενημέρωσαν απευθείας τις αρμόδιες αρχές του κράτους μέλους προέλευσης για τις σχετικές παραβάσεις.

Η Επιτροπή εκτιμά ότι οι τροποποιήσεις της οδηγίας 90/642/ΕΟΚ του Συμβουλίου της 27ης Νοεμβρίου 1990 που αφορά τον καθορισμό των ανώτατων ορίων για κατάλοιπα φυτοφαρμάκων επάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών ((ΕΕ L 350 της 14.12 1990. )), από την οδηγία 97/41/ΕΚ του Συμβουλίου της 25ης Ιουνίου 1997 για την τροποποίηση των οδηγιών 76/895/ΕΟΚ, 86/362/ΕΟΚ, 86/363/ΕΟΚ και 90/642/ΕΟΚ περί του καθορισμού της μέγιστης περιεκτικότητας σε κατάλοιπα φυτοφαρμάκων επί και εντός των οπωροκηπευτικών, σιτηρών, τροφίμων ζωικής προέλευσης, και επάνω και μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών ((ΕΕ L 184 της 12.07.1997. )), οι οποίες θα πρέπει να τεθούν σε ισχύ από τα κράτη μέλη ως τις 31 Δεκεμβρίου 1998, θα αποτελέσουν το πλαίσιο περαιτέρω δραστηριοτήτων, που αποβλέπουν στην αύξηση της αποτελεσματικότητας των ελέγχων όσον αφορά τα κατάλοιπα φυτοφαρμάκων. Η Επιτροπή σκοπεύει να καταστήσει τους λεπτομερείς κανόνες εφαρμογής, αναγκαίους για τη σωστή λειτουργία των τροποποιημένων διατάξεων, πριν την ανωτέρω ημερομηνία.
ΓΡΑΠΤΗ ΕΡΩΤΗΣΗ E-4025/97 υποβολή: Graham Watson (ELDR) προς την Επιτροπή (14 Iανουαρίου 1998)

Θέμα: Χρηματοδοτικά μέσα περιφερειακής πολιτικής

Πότε σκοπεύει η Επιτροπή να αρχίσει την εξέταση της δυνατότητας χρησιμοποίησης νέων χρηματοδοτικών μέσων για την εξασφάλιση πόρων υπέρ της περιφερειακής πολιτικής;

Απάντηση της κας Wulf-Mathies εξ ονόματος της Επιτροπής (12 Μαρτίου 1998)

Στο πλαίσιο του «Προγράμματος Δράσης 2000» και της αναθεώρησης της ισχύουσας νομοθεσίας για τα Διαρθρωτικά Ταμεία πέραν του έτους 1999, η Επιτροπή εκπονεί σειρά μελετών σχετικά με τη δυνατότητα χρήσης νέων χρηματοδοτικών μέσων. Θα καταρτήσει έκθεση με θέμα τη μελλοντική πολιτική στήριξης του Ταμείου Συνοχής, καθώς και τη χρήση διαφόρων χρηματοδοτικών μέσων συνδρομής, στην οποία θα δίδεται ιδιαίτερη έμφαση στην άποψη ότι, στο μέλλον, η χρηματοδοτική στήριξη θα πρέπει να αποβλέπει στην επίτευξη σταθερότερης ισορροπίας μεταξύ της χορηγούμενης ενίσχυσης και άλλων μορφών χρηματοδότησης, όπως δάνεια (με ή χωρίς επιδοτήσεις επιτοκίου), εγγύηση δανείων ή μερίδια συμμετοχής, ανάλογα με τη φύση της συγκεκριμένης επένδυσης.

Η Επιτροπή θα εξετάσει πώς, στο πλαίσιο των παρεμβάσεων των Διαρθρωτικών Ταμείων, η χορήγηση ενισχύσεων θα μπορούσε να αντικατασταθεί εν μέρει, ή να χρησιμοποιηθεί για την προώθηση άλλων (π.χ. ιδιωτικών) πόρων, προκειμένου να περιορίσει το βάρος για τον κοινοτικό προϋπολογισμό, επιτυγχάνοντας παράλληλα την επιθυμητή συνοχή. Βάσει των ανωτέρω, καταρτίζεται μελέτη σχετικά με την επίπτωση των διαφόρων χρηματοοικονομικών μέτρων, τα οποία εφαρμόζονται, επί του παρόντος, στο πλαίσιο ενός καθορισμένου αριθμού προγραμμάτων του Ευρωπαϊκού Ταμείου Περιφερειακής Ανάπτυξης.

Κατόπιν αξιολόγησης της πολιτικής στο πλαίσιο της Επιτροπής, οι συζητήσεις που διενεργούνται με την Ευρωπαϊκή Τράπεζα Επενδύσεων (ΕΤΕ), το Ευρωπαϊκό Ταμείο Επενδύσεων και επιλεγμένα ιδρύματα των κρατών μελών, αναμένεται να συμβάλουν, από τεχνική άποψη, στην ανάπτυξη διαφόρων σχετικών προγραμμάτων. Οι τελικές θέσεις που θα προκύψουν από τις εν λόγω μελέτες και συζητήσεις θα λάβουν υπόψη τη νέα εντολή που ανατέθηκε στην ΕΤΕ, στη συνέχεια του Ευρωπαϊκού Συμβουλίου του Άμστερνταμ, για την ενθάρρυνση της ανάπτυξης των μικρομεσαίων επιχειρήσεων (ΜΜΕ), πιθανώς μέσω της χρήσης επιχειρηματικών κεφαλαίων με συμμετοχή του ιδιωτικού τραπεζικού τομέα.
ΓΡΑΠΤΗ ΕΡΩΤΗΣΗ E-4162/97 υποβολή: Leonie van Bladel (UPE) προς το Συμβούλιο (22 Iανουαρίου 1998)

Θέμα: Ανησυχία για την κατάσταση των ανθρωπίνων δικαιωμάτων στο Σουρινάμ

1. Έχει το Συμβούλιο λάβει γνώση για τις 27 συλλήψεις πολιτών και στρατιωτικών που έγιναν στο Σουρινάμ στις 25 Οκτωβρίου 1997 με αφορμή την προετοιμασία ενός υποτιθεμένου πραξικοπήματος;

2. Είναι διατεθειμένο το Συμβούλιο να απορρίψει τον τρόπο ενέργειας του Ολλανδού Υπουργού Εξωτερικών επειδή ο εν λόγω Υπουργός έδωσε εντολή να εκδοθεί και να παραδοθεί στη σουριναμική δικαιοσύνη ένας από τους υποτιθέμενους υπόπτους που φέτος τον Οκτώβριο από το κρυσφήγετό του ζήτησε άσυλο από την ολλανδική πρεσβεία, ενώ είναι γνωστό ότι σε παλαιότερο υποτιθέμενο πραξικόπημα, στις 8 Οκτωβρίου 1982, 15 συλληφθέντες, οι οποίοι επίσης κατηγορήθηκαν για συμμετοχή τους στο υποτιθέμενο πραξικόπημα, εξετελέσθησαν στο Panamaribo με συνοπτικές διαδικασίες;

3. Έχει το Συμβούλιο λάβει γνώση για το γεγονός ότι ο σύμβουλος του κράτους του Σουρινάμ Desi Bouterse έχει ανοικτά απειλήσει για προδοσία την εφημερίδα Ware Tijd καθώς και ορισμένους επιφανείς Σουριναμέζους, μεταξύ των οποίων ο αγωνισθείς για τα ανθρώπινα δικαιώματα Stanley Rensch και οι δημοσιογράφοι Iwan Brave και Johnny Kamperveen, και ποιες συνέπειες θεωρεί το Συμβούλιο ότι σηματοδοτεί το εν λόγω γεγονός;

Κοινή απάντηση στις γραπτές ερωτήσεις E-4160/97, E-4161/97, E-4162/97 και E-4163/97 (18 Μαΐου 1998)

Το Συμβούλιο έχει λάβει γνώση μόνο των πληροφοριών που έχουν δοθεί από τις Αρχές του Σουρινάμ, σύμφωνα με τις οποίες συνελήφθη - κατά το Σαββατοκύριακο της 25ης-26ης Οκτωβρίου 1997 - αριθμός ατόμων που εφέροντο ότι σχεδίαζαν πραξικόπημα.

Επίσης το Συμβούλιο έχει λάβει γνώση μιας επιστολής που εστάλη στη Διαμερικανική Επιτροπή Ανθρωπίνων Δικαιωμάτων από την οργάνωση ανθρωπίνων δικαιωμάτων «Moiwana 86», σχετικής με την περίπτωση την οποία αναφέρει η Αξιότιμη Κυρία Βουλευτής.

Σύμφωνα με τις πληροφορίες που μπόρεσε να συγκεντρώσει το Συμβούλιο για τον υποτιθέμενο ύποπτο που εισήλθε στην Πρεσβεία των Κάτω Χωρών τον Οκτώβριο του 1997, το άτομο αυτό δεν ζητούσε άσυλο.

Το Συμβούλιο είναι της γνώμης ότι σε τυχόν περιστατικό σύλληψης ομήρων στο Σουρινάμ, είναι απαραίτητη η λήψη μέτρων για την εξεύρεση ειρηνικής λύσης σε μια τέτοια κατάσταση.

Το Συμβούλιο δεν έχει υπόψη του τους ισχυρισμούς και τις κατηγορίες που διατυπώθηκαν από τον Desi Delano Bouterse, όπως αναφέρει η Αξιότιμη Κυρία Βουλευτής.

Εξάλλου, δεδομένου ότι δεν έχουν περατωθεί ακόμη οι δικαστικές έρευνες στις οποίες αναφέρεται η Αξιότιμη Κυρία Βουλευτής, το Συμβούλιο αδυνατεί να διατυπώσει οιοδήποτε σχόλιο επί του θέματος.
ΓΡΑΠΤΗ ΕΡΩΤΗΣΗ E-4164/97 υποβολή: Rijk van Dam (I-EDN) προς την Επιτροπή (21 Iανουαρίου 1998)

Θέμα: Παράταση της «ρύθμισης παλιό για νέο»

Στο άρθρο 8 του Κανονισμού 1101/89 ((ΕΕ L 116 της 28.04.1989, σελ. 25. )) ορίζεται ότι για μια περίοδο 5 ετών από τη θέση σε εφαρμογή του Κανονισμού δεν επιτρέπεται να τεθούν σε λειτουργία νέα σκάφη εσωτερικής ναυσιπλοΐας εκτός εάν οι ιδιοκτήτες προβούν σε διάλυση παλαιών σκαφών όπως ορίζει η Επιτροπή ή καταβάλουν σχετικό πρόστιμο το οποίο καθορίζει επίσης η Επιτροπή. Το 1994, με τον Κανονισμό 844/94 ((ΕΕ L 98 της 16.04.1994, σελ. 1. )) η ισχύ εφαρμογής της λεγόμενης «ρύθμισης παλαιό για νέο» παρατάθηκε κατά 5 έτη, δηλαδή σε 10 έτη μετά τη θέση σε ισχύ του Κανονισμού 1101/89. Αυτό συνεπάγεται ότι «η ρύθμιση παλιό για νέο» ισχύει έως την 1η Μαΐου 1999. Εν τω μεταξύ, οι ενδιαφερόμενοι επιχειρηματίες έχουν ομόφωνα αποφανθεί ότι η παράταση της ρύθμισης είναι αναγκαία και μετά την ημερομηνία αυτή.

1. Μπορεί η Επιτροπή να επιβεβαιώσει ότι «η ρύθμιση παλαιό για νέο» ισχύει έως την 1η Μαΐου 1999;

2. Εάν ναι, ποια διαδικασία πρέπει να ακολουθήσει η Επιτροπή ούτως ώστε να παραταθεί η «ρύθμιση παλαιό για νέο» από τον Μάιο του 1999;

3. Πόσο χρόνο θα πάρει λογικά η εν λόγω διαδικασία;

4. Πότε νομίζει η Επιτροπή ότι μπορεί να αρχίσει την εν λόγω διαδικασία;

Απάντηση του κ. Kinnock εξ ονόματος της Επιτροπής (26 Φεβρουαρίου 1998)

Ο κανονισμός (ΕΚ) αριθ. 844/94 του Συμβουλίου για την τροποποίηση του κανονισμού (ΕΟΚ) αριθ. 1101/89 σχετικά με τη διαρθρωτική εξυγίανση της εσωτερικής ναυσιπλοΐας, ορίζει ότι η «ρύθμιση παλαιό για νέο» ισχύει μέχρι τις 28 Απριλίου 1999. Σε έκθεσή της, το Νοέμβριο του 1997 ((COM(97)555 τελικό. )), προς το Συμβούλιο και το Κοινοβούλιο, η Επιτροπή τάχθηκε υπέρ της διατήρησης ενός μηχανισμού ρύθμισης της μεταφορικής ικανότητας του στόλου μετά τις 28 Απριλίου 1999. Η Επιτροπή κάλεσε την ομάδα εμπειρογνωμόνων για την αναδιάρθρωση του κλάδου των εσωτερικών πλωτών μεταφορών, η οποία συγκροτήθηκε βάσει του κανονισμού (ΕΟΚ) αριθ. 1102/89 της Επιτροπής περί θεσπίσεως ορισμένων μέτρων εφαρμογής του κανονισμού (ΕΟΚ) αριθ. 1101/89 του Συμβουλίου σχετικά με τη διαρθρωτική εξυγίανση της εσωτερικής ναυσιπλοΐας, να μελετήσει περαιτέρω το θέμα αυτό με βάση τις εισηγήσεις της βιομηχανίας και άλλων ενδιαφερόμενων μερών. Η Επιτροπή θα επανεξετάσει το σχετικό υλικό και θα διατυπώσει εν ευθέτω χρόνω τις αναγκαίες προτάσεις.